ΑΠΟΦΑΣΕΙΣ
Αριθμ. 5429
Ανάθεση οργάνωσης και λειτουργίας κατασκηνώσεων του Κρατικού Προγράμματος σε Δήμους.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ -
ΚΟΙΝΩΝΙΚΗΣ ΣΥΝΟΧΗΣ ΚΑΙ ΟΙΚΟΓΕΝΕΙΑΣ
Έχοντας υπόψη:
Α. Τις διατάξεις:
1. Της παρ. 6 του άρθρου 19 του ν. 2646/1998 «Ανάπτυξη του Εθνικού Συστήματος Κοινωνικής Φροντίδας
και άλλες διατάξεις» (Α’ 236),όπως αντικαταστάθηκε με
την παρ. 2 του άρθρου 57 του ν. 4520/2018 «Μετεξέλιξη
του Οργανισμού Γεωργικών Ασφαλίσεων σε Οργανισμό
Προνοιακών Επιδομάτων και Κοινωνικής Αλληλεγγύης
(ΟΠΕΚΑ) και λοιπές διατάξεις» (Α’ 30),
2. του ν. 749/1948 «Περί Παιδικών εξοχών και ειδικών
εστιών σιτίσεως παίδων» (Α’ 200),
3. της περ. ιε της παρ. 2 του άρθρου 2 και του άρθρου
41 του ν. 4765/2021 «Εκσυγχρονισμός του συστήματος
προσλήψεων στον δημόσιο τομέα και ενίσχυση του Ανώτατου Συμβουλίου Επιλογής Προσωπικού (Α.Σ.Ε.Π.) και
λοιπές διατάξεις» (Α’ 6),
4. της περ. 10 του τομέα ε’ «Κοινωνικής Προστασίας και
Αλληλεγγύης» της υποπαρ. Ι του άρθρου 75 του Κώδικα
Δήμων και Κοινοτήτων (ν. 3463/2006, Α΄114),
5. της παρ. 6 του άρθρου 49 του ν. 4351/2015 «Βοσκήσιμες γαίες Ελλάδας και άλλες διατάξεις» (Α’ 164),
6. του από 24.6.1949 β.δ. «περί οργανώσεως και λειτουργίας παιδικών εξοχών» (Α’ 144) όπως τροποποιήθη-
κε και συμπληρώθηκε με το από 14.4.1952 β.δ. (Α’ 98) και
το π.δ. 272/1978 (Α’ 59),
7. της παρ. 4 του άρθρου 1 του ν. 2345/1995 (Α’ 213)
όπως αντικαταστάθηκε με το άρθρο 31 του ν. 4837/2021
(Α’ 178),
8. των άρθρων 1 - 12 του ν. 4837/2021 (Α; 178),
9. των άρθρων 19 - 25 και της παρ. 4 του άρθρου 29
του ν. 5107/2024 «Αναδιαμόρφωση του προγράμματος
«Στέγαση και Εργασία για τους αστέγους» και άλλες ρυθμίσεις για τη βελτίωση των υπηρεσιών κοινωνικής πρό-
νοιας - Σύσταση οριζοντίων υποστηρικτικών υπηρεσιών
του Υπουργείου Κοινωνικής Συνοχής και Οικογένειας και
άλλες διατάξεις» (Α’ 64),
10. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
11. του π. δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγ-
γύης» (Α’ 168),
12. του π.δ. 141/2017 «Οργανισμός Υπουργείου Εσωτερικών» (Α’ 180),
13. του π.δ. 441/1986 «Τροποποίηση και συμπλήρωση
διατάξεων του από 24.6.1949 β.δ. «περί οργανώσεως και
λειτουργίας Παιδικών Εξοχών» και του από 14.4.1952
β.δ. «Περί καθορισμού λεπτομερειών τινών του ν. 1727/
1951 κ.λπ.», όπως τροποποιήθηκαν και συμπληρώθηκαν μεταγενέστερα» (Α’ 216) όπως αυτό τροποποιήθηκε
και συμπληρώθηκε με το π.δ. 512/1988 (Α’ 232), και το
π.δ. 312/2001 (Α’ 210),
14. του π.δ. 80/2016 «Ανάληψη υποχρεώσεων από
τους διατάκτες» (Α’ 145),
15. του π.δ. 142/2017 «Οργανισμός Υπουργείου Οικονομικών» (Α’ 181),
16. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
17. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 31),
18. της παρ. 1 του άρθρου 1 του π.δ. 82/2023 «Μετονομασία Υπουργείου, Σύσταση και μετονομασία Γενικών
Γραμματέων - Μεταφορά αρμοδιοτήτων, υπηρεσιακών
μονάδων και θέσεων προσωπικού Τροποποίηση και
συμπλήρωση του π.δ. 77/2023 (Α’ 130) - Μεταβατικές
διατάξεις» (Α’ 139),
19. του π.δ. 32/2024 «Διορισμός Υπουργών και Υφυπουργών» (Α’ 91),
20. του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1827
15.04.2025 08:54:55
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Β.
1. Την υπό στοιχεία 102928 ΕΞ 2023/10-7-2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών Αθανάσιο Πετραλιά» (Β’ 4441).
2. Την υπ’ αρ. 947/19-6-2024 κοινή απόφαση του Πρωθυπουργού και του Υπουργού Εσωτερικών «Ανάθεση αρ-
μοδιοτήτων στην Υφυπουργό Εσωτερικών, Παρασκευή
Χαραλαμπογιάννη» (Β’ 3715).
3. Την υπ’ αρ. 37633/25-6-2024 απόφαση της Υπουργού
Κοινωνικής Συνοχής και Οικογένειας «Έναρξη λειτουργίας της Γενικής Διεύθυνσης Διοικητικών και Οικονομικών
Υπηρεσιών και Ηλεκτρονικής Διακυβέρνησης του Υπουργείου Κοινωνικής συνοχής και Οικογένειας» (Β’ 3733).
4. Την υπ’ αρ. 7649/16-12-2024 απόφαση «Κατανομή
Πιστώσεων Τακτικού Προϋπολογισμού Υπουργείου Κοινωνικής Συνοχής και Οικογένειας Οικονομικού έτους
2025» (ΑΔΑ: ΡΡΥ646ΝΛ2Α-2ΥΠ).
5. Την υπό στοιχεία 2/114178/ΔΠΓΚ/16-12-2024 απόφαση «Διάθεση των πιστώσεων του κρατικού προϋπο-
λογισμού οικονομικού έτους 2025» (ΑΔΑ: 63ΛΟΗ-ΨΣΤ).
6. Το γεγονός ότι από τις διατάξεις της απόφασης αυτής προκαλείται δαπάνη έως 6.000.000,00 € στο σκέλος
εξόδων του προϋπολογισμού του Υπουργείου Κοινωνικής Συνοχής και Οικογένειας (Ειδ. Φ. 1034 - 202 - 0000000
ΑΛΕ 2310401007). Σχετική και η υπ’ αρ. 405/13-1-2025
απόφαση ανάληψης δέσμευση πίστωσης.
7. Την υπ’ αρ. 405/13-1-2025 απόφαση για τη δέσμευση πιστώσεων ύψους 6.000.000,00 € που καταχωρήθηκε
με α.α. 7893 στο Βιβλίο Εγκρίσεων και Εντολών Πληρωμής του Υπουργείου Κοινωνικής Συνοχής και Οικογένειας
(ΑΔΑ: Ρ6Δ446ΝΛ2Α-5ΞΗ).
8. Την υπ’ αρ. 2236/18-2-2025 εισηγητική έκθεση οικονομικών επιπτώσεων της Προϊσταμένης Γενικής Δι-
εύθυνσης Διοικητικών και Οικονομικών Υπηρεσιών και
Ηλεκτρονικής Διακυβέρνησης Υπουργείου Κοινωνικής
Συνοχής και Οικογένειας.
9. Το γεγονός ότι οι διατάξεις της παρούσας απόφασης
δεν αφορούν σε διοικητική διαδικασία για την οποία
υπάρχει υποχρέωση καταχώρησης στο ΕΜΔΔ-Μίτος,
αποφασίζουμε:
Άρθρο 1
Για το έτος 2025 η οργάνωση και η λειτουργία των Κατασκηνώσεων του Κρατικού Προγράμματος ανατίθεται
στους παρακάτω Δήμους ως ακολούθως:
Α/Α
ΔΗΜΟΣ
Α/Α
ΟΝΟΜΑΣΙΑ
ΠΑΙΔΙΚΗΣ ΕΞΟΧΗΣ
ΚΑΤΑΣΚΗΝΩΣΗΣ
ΤΟΠΟΘΕΣΙΑ
1.
ΠΕΝΤΕΛΗΣ
Β΄ Ν. ΠΕΝΤΕΛΗΣ
ΠΕΝΤΕΛΗΣ
2.
ΤΡΟΙΖΗΝΙΑΣ – ΜΕΘΑΝΩΝ
ΓΑΛΑΤΑ ΠΟΡΟΥ
3.
ΜΑΡΑΘΩΝΟΣ
Δ΄ ΑΓ. ΑΝΔΡΕΑ
Ε΄ ΑΓ. ΑΝΔΡΕΑ
4.
ΛΑΥΡΕΩΤΙΚΗΣ
ΚΕΡΑΤΕΑΣ
5.
ΑΜΦΙΛΟΧΙΑΣ
ΑΜΦΙΛΟΧΙΑΣ ΜΠΟΥΚΑ
6.
ΓΡΕΒΕΝΩΝ
ΦΙΛΙΠΠΑΙΩΝ ΓΡΕΒΕΝΩΝ
7.
ΠΡΟΣΟΤΣΑΝΗΣ
ΚΑΛΛΙΘΕΑΣ ΔΡΑΜΑΣ
8.
ΠΑΓΓΑΙΟΥ
Ν. ΠΕΡΑΜΟΥ ΚΑΒΑΛΑΣ
9.
ΘΑΣΟΥ
ΠΟΤΑΜΙΑΣ ΘΑΣΟΥ
10. ΑΛΕΞΑΝΔΡΟΥΠΟΛΗΣ
ΜΑΚΡΗΣ ΑΛΕΞΑΝΔΡΟΥΠΟΛΗΣ
11. ΧΕΡΣΟΝΗΣΟΥ
ΗΡΑΚΛΕΙΟΥ ΚΟΚΚΙΝΗ ΧΑΝΙ
12. ΧΑΝΙΩΝ
ΚΑΛΑΘΑ ΧΑΝΙΩΝ
13. ΒΟΛΒΗΣ
ΣΤΑΥΡΟΥ ΘΕΣΣΑΛΟΝΙΚΗΣ
14. ΘΕΡΜΑΪΚΟΥ
ΑΓΙΑΣ ΤΡΙΑΔΑΣ ΘΕΣΣΑΛΟΝΙΚΗΣ
15. ΠΟΛΥΓΥΡΟΥ
ΜΕΤΑΜΟΡΦΩΣΗΣ ΧΑΛΚΙΔΙΚΗΣ
16. ΣΕΡΡΩΝ
ΧΡΥΣΟΠΗΓΗΣ ΣΕΡΡΩΝ
17. ΛΙΜΝΗΣ ΠΛΑΣΤΗΡΑ
ΝΕΡΑΪΔΑΣ ΚΑΡΔΙΤΣΑΣ
18. ΑΓΙΑΣ
ΑΓΙΑΣ ΠΑΡΑΣΚΕΥΗΣ ΛΑΡΙΣΑΣ
19. ΒΟΛΟΥ
Β΄ ΠΟΡΤΑΡΙΑΣ ΜΑΓΝΗΣΙΑΣ
20. ΚΑΛΑΜΠΑΚΑΣ
ΠΕΥΚΗΣ ΤΡΙΚΑΛΩΝ
21. ΚΕΡΚΥΡΑΣ
ΣΤΑΜΑΤΙΟΣ ΔΕΣΣΥΛΑΣ ΟΡΜΟΥ ΓΟΥΒΙΩΝ
ΚΕΡΚΥΡΑΣ
22. ΣΙΚΥΩΝΙΩΝ
Η΄ ΚΟΡΙΝΘΟΥ (ΚΛΗΜΕΝΤΙΟΥ ΚΑΙΣΑΡΕΙΑΣ)
23. ΚΑΛΑΜΑΤΑΣ
ΑΓΙΑΣ ΜΑΡΙΝΑΣ ΜΕΣΣΗΝΙΑΣ
24. ΑΝΑΤΟΛΙΚΗΣ ΣΑΜΟΥ
ΠΡΙΝΙΩΝ ΣΑΜΟΥ
25. ΧΙΟΥ
ΣΚΛΑΒΙΩΝ ΧΙΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Α/Α
ΔΗΜΟΣ
Α/Α
ΟΝΟΜΑΣΙΑ
ΠΑΙΔΙΚΗΣ ΕΞΟΧΗΣ
ΚΑΤΑΣΚΗΝΩΣΗΣ
ΤΟΠΟΘΕΣΙΑ
26. ΜΩΛΟΥ – ΑΓΙΟΥ ΚΩΝΣΤΑΝΤΙΝΟΥ
Α΄ ΚΑΜ. ΒΟΥΡΛΩΝ ΦΘΙΩΤΙΔΑΣ
Β΄ ΚΑΜ. ΒΟΥΡΛΩΝ ΦΘΙΩΤΙΔΑΣ
27. ΑΡΙΣΤΟΤΕΛΗ
ΕΥΡΩΚΑΤΑΣΚΗΝΩΣΗ ΟΛΥΜΠΙΑΣ
28.  ΘΕΡΜΟΥ
ΘΕΡΜΟΥ
29. ΜΥΤΙΛΗΝΗΣ
ΝΕΑΠΟΛΗΣ ΜΥΤΙΛΗΝΗΣ
Άρθρο 2
Διοίκηση Παιδικών Εξοχών - Κατασκηνώσεων
Κάθε Παιδική Εξοχή - Κατασκήνωση του Κρατικού
Προγράμματος διοικείται από Διοικητικό Συμβούλιο,
που συγκροτείται με απόφαση του οικείου Δημάρχου,
και του οποίου η σύνθεση καθορίζεται ως εξής:
- Ένας (1) υπάλληλος του οικείου Δήμου,
- Ένας (1) εκπρόσωπος της Κεντρικής Ένωσης Δήμων
Ελλάδας,
- Ένα (1) μέλος που να διακρίνεται για την κοινωνική
του δράση και προσφορά,
οριζομένων μεταξύ αυτών του Προέδρου, του Αντιπροέδρου και του Οικονομικού Συμβούλου.
Ο Πρόεδρος εκπροσωπεί το Δ.Σ. στις δημόσιες και άλλες αρχές και λαμβάνει γνώση των εγγράφων, εγκυκλίων
και υπολοίπων οδηγιών των αρμοδίων Διευθύνσεων του
Υπουργείου Κοινωνικής Συνοχής και Οικογένειας.
Σε περίπτωση απουσίας ή κωλύματός του τα καθήκοντά του εκτελούνται από τον Αντιπρόεδρο.
Άρθρο 3
Αρμοδιότητες Διοικητικού Συμβουλίου
Το Δ.Σ. έχει τη γενικότερη ευθύνη της διοίκησης της
Παιδικής Εξοχής - Κατασκήνωσης και της διαχείρισης
της κάθε είδους περιουσίας της.
Α) Συντάσσει λεπτομερή προϋπολογισμό των απαιτουμένων πιστώσεων για την αντιμετώπιση:
α) των δαπανών εκτέλεσης των απαραίτητων τεχνικών
εγκαταστάσεων της Παιδικής Εξοχής - Κατασκήνωσης,
συντήρησής τους, διάλυσης και συγκέντρωσης του υλικού, και
β) των δαπανών διατροφής και λειτουργίας εν γένει της
Παιδικής Εξοχής -Κατασκήνωσης, τον οποίο υποβάλλει
στον οικείο Δήμο.
Β) Παρακολουθεί και εποπτεύει την πιστή εφαρμογή
και τήρηση του κανονισμού εσωτερικής λειτουργίας της
Παιδικής Εξοχής - Κατασκήνωσης.
Άρθρο 4
Λειτουργία Παιδικών Εξοχών - Κατασκηνώσεων
Η λειτουργία της κάθε Παιδικής Εξοχής - Κατασκήνωσης ρυθμίζεται λεπτομερώς από την υπό στοιχεία Ι.
5144/1958 απόφαση που αποτελεί τον Κανονισμό Εσωτερικής Λειτουργίας Παιδικών Εξοχών και Κατασκηνώ-
σεων.
Ο Συντονιστής (Αρχηγός) έχει την ευθύνη της ομαλής λειτουργίας και του συντονισμού των δράσεων
προσωπικού και κατασκηνωτών σε καθημερινή βάση.
Ενημερώνεται έγκαιρα για την τοποθέτησή του όχι όμως
νωρίτερα των 5 ημερών από την έναρξη της πρώτης
κατασκηνωτικής περιόδου.
Στον Συντονιστή ανατίθενται και τα καθήκοντα του
Υπευθύνου Προστασίας Ανηλίκων του άρθρου 5 του
ν. 4837/2021 (Α’ 178).
Στο έργο του αυτό υποβοηθείται από τους Επιμελητές,
τους Ομαδάρχες, τους Γυμναστές και τους Ειδικούς συνεργάτες σε θέματα ψυχαγωγίας και χειροτεχνίας.
Οι Διαχειριστές βρίσκονται στον χώρο της Παιδικής
Εξοχής - Κατασκήνωσης 5 ημέρες πριν και 5 ημέρες μετά
ενώ τα στελέχη και το υπόλοιπο προσωπικό 3 ημέρες
πριν και 3 ημέρες μετά την έναρξη και τη λήξη της κατασκηνωτικής περιόδου, αντίστοιχα.
Για την υγιεινή του χώρου της κάθε Παιδικής Εξοχής Κατασκήνωσης και την υγεία των κατασκηνωτών υπεύ-
θυνος είναι ο γιατρός της Παιδικής Εξοχής - Κατασκήνωσης. Μετέχει ενεργά καθημερινά στη ζωή της Παιδικής
Εξοχής - Κατασκήνωσης, προσφέρει τις πρώτες βοήθειες
σε κατασκηνωτές και προσωπικό και συνεργάζεται άμεσα με το Συντονιστή σε θέματα πρόληψης, διαιτολογίου
κ.λ.π. Στο έργο του βοηθείται από Νοσηλευτή/τρια.
Σε περίπτωση αδυναμίας πρόσληψης Ιατρού λόγω μη
υποβολής αιτήσεων επιτρέπεται η σύναψη συμβάσεων με ιδιώτες γιατρούς κατά τρόπο που να καλύπτεται
η 24ωρη ιατρική κάλυψη των κατασκηνωτών και του
προσωπικού.
Σε περιπτώσεις μη πλήρωσης θέσεων Ιατρών και
Νοσηλευτών επιτρέπεται και η σύναψη συμβάσεων με
εταιρείες παρόχων υγείας.
Ο Διαχειριστής και ο βοηθός του είναι αρμόδιοι για
τον εξοπλισμό της Παιδικής Εξοχής - Κατασκήνωσης με
αναλώσιμο και μη αναλώσιμο υλικό.
Ο Διαχειριστής καλύπτει τα τρέχοντα λειτουργικά
έξοδα από κονδύλιο ύψους όχι ανώτερου των 293,47
ευρώ ανανεούμενο με την παρουσίαση των σχετικών
αποδείξεων.
Το Διαιτολόγιο καθορίζεται μετά από συνεργασία Συντονιστή, Ιατρού και Διαχειριστή. Εγκρίνεται από το Δ.Σ.
της Παιδικής Εξοχής - Κατασκήνωσης. Λαμβάνονται κάθε
φορά υπόψη μεμονωμένες περιπτώσεις ειδικής διατροφής κατασκηνωτών για λόγους υγείας ή θρησκευτικούς,
καθώς και τα ενδεικτικά δεκαήμερα διατροφικά πλάνα
που συντάχθηκαν από το Τμήμα Επιστήμης και Διατροφής
του Ανθρώπου του Γεωπονικού Πανεπιστημίου Αθηνών
(υπό στοιχεία Δ22/οικ. 27412/853/3-6-2017 έγγραφο).
Η προετοιμασία των κατάλληλων γευμάτων και ροφημάτων σε σκεύη και χώρους καθαρούς και η διανομή
τους σε προκαθορισμένες ώρες βάσει του ωρολόγιου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
καθημερινού προγράμματος της Παιδικής Εξοχής - Κατασκήνωσης, είναι ευθύνη του μάγειρα και του βοηθού του.
Σε περιπτώσεις αδυναμίας πρόσληψης μάγειρα και βοηθού μαγείρου λόγω μη υποβολής αιτήσεων, επιτρέπεται
η σύναψη συμβάσεων με Κοινωνικούς Συνεταιρισμούς
Περιορισμένης Ευθύνης, προκειμένου να τους ανατεθεί
η εργασία παρασκευής των γευμάτων εντός του χώρου
της Παιδικής Εξοχής - κατασκήνωσης.
Κατ’ εξαίρεση, σε περιπτώσεις που οι εγκαταστάσεις
των μαγειρείων παρουσιάζουν εκτεταμένες φθορές και
δεν είναι δυνατή η ανακατασκευή και προετοιμασία
τους εντός του διαστήματος που απομένει για τη λειτουργία των κατασκηνώσεων, η τροφοδοσία δύναται
να ανατεθεί από τον εξουσιοδοτημένο Δήμο σε εταιρεία παραγωγής και διάθεσης ετοίμων γευμάτων, με
την προϋπόθεση ότι το κόστος δεν υπερβαίνει: α) Το
ημερήσιο εφόδιο τροφοδοσίας που καθορίζεται για
την τρέχουσα κατασκηνωτική περίοδο και β) τη δαπάνη
μισθοδοσίας του προσωπικού το οποίο σε αυτή την
περίπτωση δεν απαιτείται να προσληφθεί (Μάγειρας
και βοηθός Μάγειρα). Για την ανάθεση απαιτείται εγκριτική απόφαση της Υπουργού Κοινωνικής Συνοχής και
Οικογένειας που εκδίδεται ύστερα από σχετική απόφαση του Δ.Σ. της Παιδικής Εξοχής - Κατασκήνωσης και
σύμφωνη γνώμη του οικείου Δημάρχου, τηρουμένων
των οικείων διατάξεων.
Το προσωπικό βοηθητικών εργασιών είναι επιφορτισμένο με την καθαριότητα των χώρων που σερβίρονται
τα γεύματα, καθώς και των χώρων υγιεινής κ.λπ.
Τα στελέχη και το προσωπικό διαμένουν εντός της
κατασκήνωσης και παρέχουν τις υπηρεσίες τους καθ’
όλη τη διάρκεια της κατασκηνωτικής περιόδου.
Στις Παιδικές Εξοχές - Κατασκηνώσεις, κατά τις περιόδους που φιλοξενούνται παιδιά απαγορεύεται η λει-
τουργία καντίνας ή κυλικείου. Επιτρέπεται μόνο κατά
τις περιόδους που φιλοξενούνται ηλικιωμένα άτομα και
άτομα με αναπηρίες. Το ποσοστό κέρδους ανέρχεται σε
15% βάσει των τιμολογίων αγοράς, τα οποία εκδίδονται
στο όνομα του ιδιώτη μισθωτή της καντίνας, και όχι της
Παιδικής Εξοχής - Κατασκήνωσης. Την επίβλεψη για τη
σωστή λειτουργία της, έχει το Δ.Σ. της Παιδικής Εξοχής Κατασκήνωσης. Το ποσόν που καταβάλλεται από τον
ιδιώτη μισθωτή στην Παιδική Εξοχή - Κατασκήνωση,
διατίθεται ύστερα από απόφαση του Δ.Σ. αυτής για την
κάλυψη λειτουργικών αναγκών κ.λπ.
Άρθρο 5
Φιλοξενούμενοι
Στις Παιδικές Εξοχές - Κατασκηνώσεις φιλοξενούνται:
A. παιδιά ηλικίας 6-16 ετών, που έχουν ανάγκη παραθερισμού. Από τις Παιδικές Εξοχές - Κατασκηνώσεις
αποκλείονται μέχρι αποκαταστάσεως της υγείας τους,
τα παιδιά που πάσχουν από μεταδοτικά νοσήματα (κοκίτης κ.λπ.) και εντελώς τα παιδιά που πάσχουν από ψυ-
χονευρωτικά νοσήματα (επιληψία κ.λ.π.) σύμφωνα με τις
παρ. 3, 4 του άρθρου 1 του ν. 749/1948.
Στις Παιδικές Εξοχές - Κατασκηνώσεις φιλοξενούνται
και παιδιά με αναπηρίες, που πληρούν τις παραπάνω
προϋποθέσεις και διαθέτουν ιατρική βεβαίωση ότι η κατάσταση της υγείας τους επιτρέπει τη συμμετοχή τους σε
πρόγραμμα Παιδικής Εξοχής - Κατασκήνωσης.
Β. Ηλικιωμένοι είτε επισκέπτονται ΚΑΠΗ είτε όχι, εφόσον βρίσκονται σε οικονομική αδυναμία, είναι μόνοι λόγω
έλλειψης άλλης οικογένειας, χηρείας κ.λπ. και διαθέτουν
ιατρική βεβαίωση ότι η κατάσταση της υγείας τους επιτρέπει τη συμμετοχή τους σε πρόγραμμα κατασκήνωσης.
Γ. Ενήλικοι με αναπηρίες εφόσον προσκομίσουν ιατρική βεβαίωση ότι η κατάσταση της υγείας τους επιτρέπει
τη συμμετοχή τους σε πρόγραμμα κατασκήνωσης.
Άρθρο 6
Διαδικασίες Συμμετοχής
Οι εγγραφές των κατασκηνωτών (πλην των ατόμων με
αναπηρίες) γίνονται στους Δήμους που θα λειτουργήσουν κατασκηνώσεις μέχρι την 13η Ιουνίου 2025.
Για την εγγραφή των παιδιών απαιτείται:
- Αίτηση του γονέα ή κηδεμόνα προς το Δήμο που έχει
την ευθύνη οργάνωσης και λειτουργίας της κατασκήνωσης στην οποία αναγράφεται το ονοματεπώνυμο, το
φύλο και η ηλικία του παιδιού.
- Υπεύθυνη δήλωση του γονέα ή κηδεμόνα στην οποία
να αναγράφεται το ύψος του ετήσιου οικογενειακού εισοδήματος του προηγούμενου έτους, ο αριθμός των
προστατευόμενων μελών, οι ηλικίες των τέκνων, ο τύπος
της οικογένειας (π.χ. μονογεονεική, τρίτεκνη, πολύτεκνη),
άλλα κοινωνικά χαρακτηριστικά (π.χ. δικαιούχοι Ελάχιστου Εγγυημένου Εισοδήματος, άνεργοι, ανασφάλιστοι,
σε κατάσταση ένδειας, οικογένειες σε κρίση, πληθυσμιακές μειονότητες κ.λ.π.).
- Βεβαίωση ιδιώτη γιατρού ή γιατρού του ασφαλιστικού
φορέα στην οποία υποχρεωτικά να αναγράφεται: η κατάσταση υγείας του παιδιού, ο εμβολιασμός του με τα υποχρε-
ωτικά εμβόλια, ότι δεν πάσχει από μεταδοτικά νοσήματα,
ότι η εν γένει κατάσταση της υγείας του επιτρέπει τη συμμετοχή του σε κατασκηνωτικό πρόγραμμα και τυχόν λοιπές
παρατηρήσεις (φαρμακευτική αγωγή, αλλεργίες κ.λπ.).
Για την εγγραφή ηλικιωμένων ατόμων απαιτείται:
- Αίτηση του ατόμου στο Δήμο που έχει την ευθύνη
οργάνωσης και λειτουργίας της κατασκήνωσης
- Υπεύθυνη δήλωση που θα αναφέρει το ύψος του οικογενειακού ή ατομικού εισοδήματός του.
- Βεβαίωση ιδιώτη γιατρού ή γιατρού του ασφαλιστικού φορέα στην οποία υποχρεωτικά να αναγράφεται ότι
δεν πάσχει από μεταδοτικά νοσήματα και ότι η εν γένει
κατάσταση της υγείας του επιτρέπει τη συμμετοχή του
σε κατασκηνωτικό πρόγραμμα.
Οι αιτήσεις διαβιβάζονται ατομικά ή συλλογικά μέσω
των ΚΑΠΗ που συμμετέχει κάθε ηλικιωμένος.
Οι διαδικασίες αιτήσεων, επιλογής και συμμετοχής
ατόμων με αναπηρίες, η πρόσληψη των συνοδών και του
ειδικού προσωπικού και κάθε άλλη σχετική λεπτομέρεια,
ορίζονται με σχετική κοινή υπουργική απόφαση που εκδίδεται σύμφωνα με τα προβλεπόμενα στην περ. γ) της
παρ. 6 του άρθρου 19 του ν. 2646/1998 (Α’ 236).
Κατά την επιλογή των κατασκηνωτών λαμβανομένων
υπόψη και των κοινωνικών κριτηρίων προτιμούνται οι
οικονομικά ασθενέστεροι.
Οι κατηγορίες των κατασκηνωτών καταβάλλουν ποσό
συμμετοχής «30,00» ευρώ, εξαιρουμένων των κάτωθι
περιπτώσεων που δεν καταβάλλουν ποσό συμμετοχής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
α) Τα παιδιά των πολύτεκνων και τρίτεκνων οικογενειών, των οικογενειών που ο ένας ή και οι δύο γονείς είναι
άνεργοι καθώς και των οικογενειών που είναι δικαιούχοι του Ελάχιστου Εγγυημένου Εισοδήματος,
β) τα άτομα με αναπηρίες ανεξάρτητα από το πρόγραμμα που συμμετέχουν,
γ) ηλικιωμένα άτομα δικαιούχοι του Ελάχιστου Εγγυημένου Εισοδήματος.
Κάθε εξουσιοδοτημένος Δήμος που θα λειτουργήσει κατασκηνώσεις του Κρατικού Προγράμματος, πρέπει να
ανοίξει λογαριασμό σε Τράπεζα, που ο κατασκηνωτής, εφόσον επιλεγεί, καταθέτει το ποσό συμμετοχής του και στη
συνέχεια οι ενδιαφερόμενοι δίδουν την απόδειξη κατάθεσης της Τράπεζας στον Διαχειριστή της κατασκήνωσης με
την υποχρέωση να ενημερώσει τον οικονομικό σύμβουλο αυτής.
Το ποσό συμμετοχής επιστρέφεται στην περίπτωση που ο ενδιαφερόμενος δεν συμμετέχει τελικά στο κατασκηνωτικό πρόγραμμα.
Τα έσοδα που προκύπτουν από τη συμμετοχή των κατασκηνωτών χρησιμοποιούνται για την βελτίωση των εγκαταστάσεων και του εξοπλισμού των κατασκηνώσεων και για την κάλυψη των πάσης φύσεως δαπανών λειτουργίας τους.
Η κίνηση των λογαριασμών αυτών γίνεται μετά από εισήγηση των Διοικητικών Συμβουλίων των κατασκηνώσεων
και έγκριση του οικείου Δημάρχου.
Οι Δήμοι που λειτουργούν Παιδικές Εξοχές - Κατασκηνώσεις του Κρατικού Προγράμματος υποχρεωτικά πρέπει
να φιλοξενούν κατασκηνωτές και από τους άλλους Δήμους της χώρας, εφόσον υποβάλλονται σχετικές αιτήσεις.
Άρθρο 7
Προσωπικό - Ειδικότητες
Κάθε Παιδική Εξοχή - Κατασκήνωση πλαισιώνεται από το ακόλουθο προσωπικό:
Περιγραφή
θέσης
Αναλογία
προσωπικού ανά
κατασκηνωτική
περίοδο
Απαραίτητα Προσόντα
Συντονιστής
Πτυχίο ή δίπλωμα οποιουδήποτε Τμήματος ή Σχολής Α.Ε.Ι. ή Τ.Ε.Ι. της ημεδαπής ή ακαδημαϊκά ισοδύναμος ή ισότιμος
τίτλος σχολών της αλλοδαπής.
Ελλείψει υποψηφίων με το ανωτέρω προσόν, γίνονται αποδεκτοί υποψήφιοι οι οποίοι διαθέτουν οποιοδήποτε πτυχίο
ή δίπλωμα ή απολυτήριο τίτλο δευτεροβάθμιας ή μεταδευτεροβάθμιας εκπαίδευσης της ημεδαπής ή ισότιμο τίτλο
της αλλοδαπής, ανεξαρτήτως ειδικότητας και ευδόκιμη κατασκηνωτική εμπειρία διάρκειας τουλάχιστον μίας (1)
κατασκηνωτικής περιόδου
Επιμελητής
1 ανά 60 παιδιά
Ομαδάρχης
1 ανά 15 παιδιά
Ειδικός
συνεργάτης
για θέματα
ψυχαγωγίας
1 ανά 75 παιδιά
α) Πτυχίο ή δίπλωμα Τμήματος ή Σχολής Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος σχολών της
αλλοδαπής, ειδικότητας:
- ΘΕΑΤΡΙΚΩΝ ΣΠΟΥΔΩΝ
- ΝΗΠΙΑΓΩΓΩΝ
- ΕΙΔΙΚΩΝ ΠΑΙΔΑΓΩΓΩΝ
- ΠΑΙΔΑΓΩΓΩΝ
- ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
- ΦΥΣΙΚΗΣ ΑΓΩΓΗΣ
- ΜΟΥΣΙΚΗΣ ΕΠΙΣΤΗΜΗΣ ΚΑΙ ΤΕΧΝΗΣ
- ΚΙΝΗΜΑΤΟΓΡΑΦΟΥ
ή
β) Πτυχίο ή δίπλωμα Βρεφονηπιοκομίας ή Προσχολικής Αγωγής ή Λαϊκής και Παραδοσιακής Μουσικής Τ.Ε.Ι. της
ημεδαπής ή ισότιμος τίτλος αντίστοιχης ειδικότητας σχολών της αλλοδαπής
ή
γ) Πτυχίο του Κρατικού Θεάτρου Βορείου Ελλάδος ή του Εθνικού Θεάτρου ή της Κρατικής Σχολής Ορχηστικής Τέχνης ή
ανώτερης δραματικής σχολής ή ανώτερης σχολής χορού αναγνωρισμένης από το Υπουργείο Πολιτισμού τουλάχιστον
τριετούς φοίτησης ή ισότιμος τίτλος της αλλοδαπής, αντίστοιχης ειδικότητας.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι οι οποίοι διαθέτουν δίπλωμα
Επαγγελματικής Ειδικότητας, Εκπαίδευσης και Κατάρτισης επιπέδου 5 Ι.Ε.Κ. / Σ.Α.Ε.Κ. ειδικότητας Υποκριτική Τέχνη
Θεάτρου-Κινηματογράφου ή Υποκριτική Τέχνη ή
Εφαρμοσμένες Τέχνες Χορού ή Μουσικής ή Μουσική Τραγούδι ή Τέχνη Σκηνοθεσίας ή Σκηνοθέτης ή Σκηνοθέτης
Τηλεόρασης ή Τεχνικός Σκηνοθεσίας Θεάτρου
ή
Πτυχίο ή δίπλωμα ειδίκευσης ανωτέρων θεωρητικών μουσικών σπουδών ή ειδίκευσης μουσικού οργάνου από μη
πανεπιστημιακό μουσικό ίδρυμα της ημεδαπής ή αλλοδαπής, αναγνωρισμένο από το κράτος.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι που είναι φοιτητές Τμημάτων ή Σχολών
Α.Ε.Ι. της ημεδαπής, πτυχία ή διπλώματα των οποίων περιλαμβάνονται στην ανωτέρω περ. α).
Ελλείψει υποψηφίων με όλα τα ανωτέρω προσόντα γίνονται αποδεκτοί υποψήφιοι οι οποίοι διαθέτουν οποιοδήποτε
πτυχίο ή δίπλωμα ή απολυτήριο τίτλο δευτεροβάθμιας ή μεταδευτεροβάθμιας εκπαίδευσης της ημεδαπής ή ισότιμο
τίτλο της αλλοδαπής, ανεξαρτήτως ειδικότητας και εμπειρία στον τομέα της ψυχαγωγίας διάρκειας τουλάχιστον ενός (1)
έτους ή ευδόκιμη κατασκηνωτική εμπειρία διάρκειας
τουλάχιστον μίας (1) κατασκηνωτικής περιόδου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Ειδικός
συνεργάτης
για θέματα
χειροτεχνίας
1 ανά 75 παιδιά
α) Πτυχίο ή δίπλωμα Τμήματος ή Σχολής Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος σχολών της
αλλοδαπής, ειδικότητας:
- ΚΑΛΩΝ ΤΕΧΝΩΝ
- ΓΡΑΦΙΚΩΝ ΤΕΧΝΩΝ
- ΣΧΕΔΙΑΣΜΟΥ ΚΑΙ ΕΝΔΥΣΗΣ
- ΣΥΝΤΗΡΗΤΩΝ ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ
- ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ
- ΕΙΔΙΚΩΝ ΠΑΙΔΑΓΩΓΩΝ
- ΝΗΠΙΑΓΩΓΩΝ
- ΠΑΙΔΑΓΩΓΩΝ
- ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ ή
β) Πτυχίο ή δίπλωμα Τμήματος Τ.Ε.Ι. της ημεδαπής ή ισότιμος τίτλος σχολών της αλλοδαπής, ειδικότητας:
- ΓΡΑΦΙΚΩΝ ΤΕΧΝΩΝ
- ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ, ΔΙΑΚΟΣΜΗΣΗΣ ΚΑΙ ΣΧΕΔΙΑΣΜΟΥ ΑΝΤΙΚΕΙΜΕΝΩΝ
- ΣΧΕΔΙΑΣΜΟΥ ΚΑΙ ΤΕΧΝΟΛΟΓΙΑΣ ΕΝΔΥΣΗΣ
- ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι που είναι φοιτητές Τμημάτων ή Σχολών
Α.Ε.Ι. της ημεδαπής, πτυχία ή διπλώματα των οποίων περιλαμβάνονται στην ανωτέρω περ. α)
ή
Πτυχίο ή δίπλωμα ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή ισότιμος
τίτλος σχολικής μονάδας της αλλοδαπής αντίστοιχης ειδικότητας, ειδικότητας:
- ΓΡΑΦΙΚΩΝ ΤΕΧΝΩΝ
- ΔΙΑΚΟΣΜΗΤΩΝ
- ΑΡΓΥΡΟΧΡΥΣΟΧΟΙΑΣ
- ΚΑΤΑΣΚΕΥΗΣ ΚΟΣΜΗΜΑΤΟΣ
- ΖΩΓΡΑΦΙΚΗΣ
- ΚΕΡΑΜΙΚΗΣ – ΑΓΓΕΙΟΠΛΑΣΤΙΚΗΣ
- ΨΗΦΙΔΟΓΡΑΦΩΝ – ΥΑΛΟΓΡΑΦΩΝ
- ΣΥΝΤΗΡΗΤΩΝ ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ
- ΒΟΗΘΩΝ ΒΡΕΦΟΝΗΠΙΟΚΟΜΩΝ
Ελλείψει υποψηφίων με όλα τα ανωτέρω προσόντα γίνονται αποδεκτοί υποψήφιοι οι οποίοι διαθέτουν οποιοδήποτε
πτυχίο ή δίπλωμα ή απολυτήριο τίτλο δευτεροβάθμιας ή μεταδευτεροβάθμιας εκπαίδευσης ή ισότιμο τίτλο της
αλλοδαπής, ανεξαρτήτως ειδικότητας και συναφή εμπειρία διάρκειας τουλάχιστον ενός (1) έτους ή ευδόκιμη
κατασκηνωτική εμπειρία διάρκειας τουλάχιστον μίας (1) κατασκηνωτικής περιόδου.
Ιατρός
α) Πτυχίο ή δίπλωμα Ιατρικής Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης ειδικότητας
σχολών της αλλοδαπής όπως ορίζονται στο π.δ. 85/2022
β) Η απαιτούμενη άδεια άσκησης ιατρικού επαγγέλματος ή βεβαίωση ότι πληροί όλες τις νόμιμες προϋποθέσεις για την
άσκηση του ιατρικού επαγγέλματος από την αρμόδια διοικητική αρχή.
γ) Άδεια χρησιμοποίησης τίτλου (οποιασδήποτε) ιατρικής ειδικότητας ή τίτλος ιατρικής ειδικότητας.
δ) Η απαιτούμενη βεβαίωση ιδιότητας μέλους του οικείου Ιατρικού Συλλόγου.
ε) εκπλήρωση της υποχρεωτικής άσκησης υπηρεσίας υπαίθρου,  αποδεικνυόμενη  με  βεβαίωση  του Υπουργείου
Υγείας ή  βεβαίωση του ίδιου Υπουργείου ότι δεν απαιτείται.
Νοσηλευτής
α) Πτυχίο ή δίπλωμα Νοσηλευτικής Α.Ε.Ι. ή Τ.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης
ειδικότητας σχολών της αλλοδαπής.
β) Η απαιτούμενη άδεια άσκησης επαγγέλματος ή βεβαίωση ότι πληροί όλες τις νόμιμες προϋποθέσεις για την άσκηση
του επαγγέλματος από την αρμόδια διοικητική αρχή.
γ) Η απαιτούμενη επαγγελματική Ταυτότητα μέλους. Ελλείψει υποψηφίων με τα ανωτέρω προσόντα, γίνονται αποδεκτοί
υποψήφιοι που διαθέτουν τα προσόντα διορισμού ήπρόσληψης του κλάδου και ομώνυμης ειδικότητας ΔΕ ΒΟΗΘΩΝ
ΝΟΣΗΛΕΥΤΩΝ, όπως ορίζονται στο π.δ. 85/2022.
Φυσικής
Αγωγής
(γυμναστής)
1 ανά 75 παιδιά
Πτυχίο ή δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ή ακαδημαϊκά ισοδύναμος ή
ισότιμος τίτλος αντίστοιχης ειδικότητας σχολών της
αλλοδαπής όπως ορίζονται στο π.δ. 85/2022.
Φυσικής
Αγωγής
(ναυαγοσώστης)
1 κατά
περίπτωση ανά
κατασκήνωση
α) Πτυχίο ή δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ή ακαδημαϊκά ισοδύναμος ή
ισότιμος τίτλος αντίστοιχης ειδικότητας σχολών της αλλοδαπής,
β) Η απαιτούμενη άδεια (εφόσον πρόκειται για ναυαγοσώστη ακτής) ή το απαιτούμενο πτυχίο ή δίπλωμα ή
πιστοποιητικό (εφόσον πρόκειται για ναυαγοσώστη πισίνας)όπως ορίζονται στο π.δ.85/2022.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι που διαθέτουν τα προσόντα διορισμού ή
πρόσληψης του κλάδου και ομώνυμης ειδικότητας ΔΕ
Ναυαγοσωστών, όπως ορίζονται στο π.δ. 85/2022
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Φυσικοθεραπευτής
1 ανά
κατασκήνωση
κατά το
διάστημα
φιλοξενίας
ατόμων με
αναπηρία και
ηλικιωμένων
ατόμων
α) Πτυχίο ή δίπλωμα Φυσικοθεραπείας Α.Ε.Ι. ή Τ.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος
αντίστοιχης ειδικότητας σχολών της αλλοδαπής.
β) Η απαιτούμενη άδεια άσκησης επαγγέλματος ή βεβαίωση ότι πληροί όλες τις νόμιμες προϋποθέσεις για την άσκηση
του επαγγέλματος από την αρμόδια διοικητική αρχή.
γ) Η απαιτούμενη επαγγελματική Ταυτότητα μέλους. Ελλείψει υποψηφίων με τα ανωτέρω προσόντα, γίνονται αποδεκτοί
υποψήφιοι που διαθέτουν τα προσόντα διορισμού ή πρόσληψης του κλάδου και ομώνυμης ειδικότητας ΔΕ ΒΟΗΘΩΝ
ΦΥΣΙΚΟΘΕΡΑΠΕΥΤΩΝ, όπως ορίζονται στο π.δ. 85/2022.
Διαχειριστής
Πτυχίο ή δίπλωμα οποιουδήποτε Τμήματος ή Σχολής Α.Ε.Ι. ή Τ.Ε.Ι. της ημεδαπής ή ακαδημαϊκά ισοδύναμος ή ισότιμος
τίτλος σχολών της αλλοδαπής.
Ελλείψει υποψηφίων με το ανωτέρω προσόν, γίνονται αποδεκτοί υποψήφιοι κάτοχοι οποιουδήποτε πτυχίου ή
διπλώματος ή απολυτήριου τίτλου Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ.
ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας
επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης
και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου Σπουδών ή Ενιαίου
Πολυκλαδικού Λυκείου (Ε.Π.Λ.) ή Τεχνικού Επαγγελματικού Λυκείου (Τ.Ε.Λ.) ή Μέσης Τεχνικής Επαγγελματικής Σχολής
Εργοδηγών (Ν.Δ. 580/1970) ή Γενικού Λυκείου ή Ενιαίου Λυκείου ή Λυκείου Γενικής Κατεύθυνσης ή άλλος ισότιμος
τίτλος σχολικής μονάδας της ημεδαπής ή αλλοδαπής, ανεξαρτήτως
ειδικότητας.
Βοηθός
διαχειριστή
Προσωπικό
Εστίασης
(Μάγειρας)
Τα προσόντα διορισμού ή πρόσληψης του κλάδου ΔΕ ΠΡΟΣΩΠΙΚΟΥ ΕΣΤΙΑΣΗΣ, ειδικότητα ΔΕ ΜΑΓΕΙΡΩΝ,
όπως ορίζονται στο π.δ. 85/2022.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι που διαθέτουν τα προσόντα διορισμού ή
πρόσληψης του κλάδου ΔΕ ΠΡΟΣΩΠΙΚΟΥ ΕΣΤΙΑΣΗΣ,
ειδικότητα	 ΑΡΤΟΠΟΙΙΑΣ - ΖΑΧΑΡΟΠΛΑΣΤΙΚΗΣ, όπως
ορίζονται στο π.δ. 85/2022.
Προσωπικό
Εστίασης
(Βοηθός
μαγείρου)
Αποθηκάριος
Τα προσόντα διορισμού ή πρόσληψης στον κλάδο και την ομώνυμη ειδικότητα ΔΕ ΑΠΟΘΗΚΑΡΙΩΝ όπως ορίζονται
στο πδ.85/2022.
Τεχνικός
Τα προσόντα διορισμού ή πρόσληψης του κλάδου ΔΕ ΤΕΧΝΙΚΟΥ, ειδικότητα:
- ΔΟΜΙΚΩΝ ΕΡΓΩΝ ή
- ΕΛΑΙΟΧΡΩΜΑΤΙΣΤΩΝ ή
- ΗΛΕΚΤΡΟΛΟΓΩΝ ή
- ΗΛΕΚΤΡΟΤΕΧΝΙΤΩΝ ή
- ΜΗΧΑΝΟΛΟΓΩΝ ή
- ΞΥΛΟΥΡΓΩΝ ή
- ΥΔΡΑΥΛΙΚΩΝ ή
- ΨΥΚΤΙΚΩΝ,
όπως ορίζονται στο π.δ. 85/2022.
Προσωπικό
Καθαριότητας
Κατά περίπτωση
ανά
κατασκήνωση
Απολυτήριος τίτλος υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψήφιους που έχουν
αποφοιτήσει μέχρι και το 1980 απολυτήριο δημοτικού σχολείου) ή απολυτήριος τίτλος Γυμνασίου Σχολείου Δεύτερης
Ευκαιρίας ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του
ν. 2817/2000 ή πτυχίο Κατώτερης Τεχνικής Σχολής του Ν.Δ. 580/1970 ή πτυχίο Κατωτέρας Τεχνικής Σχολής Μαθητείας
ΟΑΕΔ Β.Δ. 3/1952, Ν.Δ. 212/1969, ν. 4504/1966 ή άλλος ισότιμος των ανωτέρω τίτλος της αλλοδαπής.
Οδηγός
1 Κατά
περίπτωση ανά
κατασκήνωση
Τα προσόντα διορισμού ή πρόσληψης του κλάδου και ομώνυμης ειδικότητας ΔΕ ΟΔΗΓΩΝ, όπως ορίζονται στο
π.δ. 85/2022.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι που διαθέτουν:
α) Την απαιτούμενη άδεια οδήγησης.
β) Απολυτήριο τίτλο υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψήφιους που έχουν
αποφοιτήσει μέχρι και το 1980 απολυτήριο δημοτικού σχολείου) ή απολυτήριο τίτλο Γυμνασίου Σχολείου Δεύτερης
Ευκαιρίας ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του ν.
2817/2000 ή πτυχίο Κατώτερης Τεχνικής Σχολής του Ν.Δ. 580/1970 ή πτυχίο Κατωτέρας Τεχνικής Σχολής Μαθητείας
ΟΑΕΔ Β.Δ. 3/1952, Ν.Δ. 212/1969, ν. 4504/1966
ή άλλο ισότιμο των ανωτέρω τίτλο της αλλοδαπής και αντίστοιχη  εμπειρία τουλάχιστον τριών (3) ετών, μετά την
απόκτηση της απαιτούμενης άδειας οδήγησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Φύλακας
Τα προσόντα διορισμού ή πρόσληψης του κλάδου ΔΕ ΦΥΛΑΚΩΝ (όλες οι ειδικότητες), όπως ορίζονται στο π.δ. 85/2022.
Ελλείψει υποψηφίων με τα ανωτέρω προσόντα, γίνονται αποδεκτοί υποψήφιοι που διαθέτουν απολυτήριο τίτλο
υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψήφιους που έχουν αποφοιτήσει μέχρι
και το 1980 απολυτήριο δημοτικού σχολείου) ή απολυτήριο τίτλο Γυμνασίου Σχολείου Δεύτερης Ευκαιρίας ή απολυτήριο
τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του ν. 2817/2000 ή πτυχίο
Κατώτερης  Τεχνικής  Σχολής  του  Ν.Δ.  580/1970  ή πτυχίο
Κατωτέρας Τεχνικής Σχολής Μαθητείας ΟΑΕΔ Β.Δ. 3/1952,
Ν.Δ. 212/1969, ν. 4504/1966 ή άλλο ισότιμο των ανωτέρω τίτλο της αλλοδαπής.
Το προαναφερόμενο προσωπικό κατανέμεται από το Υπουργείο Κοινωνικής Συνοχής και Οικογένειας σε κάθε
Παιδική Εξοχή - Κατασκήνωση, προκειμένου στη συνέχεια να γίνει η πρόσληψή του από τον οικείο Δήμο σύμφωνα
με τις ισχύουσες διατάξεις.
Για την απασχόληση του ανωτέρω προσωπικού τηρείται απαρέγκλιτα το άρθρο 7 του ν. 4837/2021 (Α’ 178) περί
κωλύματος απασχόλησης προσωπικού σε φορείς Παιδικής Προστασίας».
Άρθρο 8
Κόστος σίτισης
Το ημερήσιο κόστος σίτισης ανά κατασκηνωτή και προσωπικό στις κατασκηνώσεις, ορίζεται ως εξής:
Α/Α
ΚΑΤΗΓΟΡΙΕΣ ΚΑΤΑΣΚΗΝΩΤΩΝ
ΚΟΣΤΟΣ ΣΙΤΙΣΗΣ ΑΝΑ ΚΑΤΑΣΚΗΝΩΤΗ
ΚΑΙ ΠΡΟΣΩΠΙΚΟ
Για τα παιδιά από 6 - 11 ετών
9,00 ευρώ
Για τα παιδιά από 12 - 16 ετών
9,50 ευρώ
Για τα ηλικιωμένα άτομα
9,50 ευρώ
Για τα άτομα με αναπηρίες
και τους συνοδούς αυτών
9,50 ευρώ
Για τα στελέχη και το προσωπικό
9,50 ευρώ
Άρθρο 9
Προγραμματισμός λειτουργίας
1. Για το έτος 2025 ο αριθμός των φιλοξενουμένων ανέρχεται σε 13.595 άτομα, ως ακολούθως:
Α) 9.645 παιδιά
Β) 1.820 ηλικιωμένοι
Γ) 2.130 άτομα με αναπηρίες (παιδιά και ενήλικες).
2. Δεν λειτουργούν κατά την τρέχουσα κατασκηνωτική περίοδο οι κατασκηνώσεις: Β’ Ν. Πεντέλης, Πεντέλης, Γαλατά
Πόρου, Δ’ Αγίου Ανδρέα, Φιλιππαίων Γρεβενών, Καλλιθέας Δράμας, Ποταμιάς Θάσου, Αγίας Τριάδας Θεσσαλονίκης,
Χρυσοπηγής Σερρών, Β’ Πορταριάς Μαγνησίας, Πεύκης Τρικάλων, Πρινίων Σάμου, Α’ Καμ. Βούρλων, Β’ Καμ. Βούρλων,
Σκλαβίων Χίου, Μυτιλήνης και Κοκκίνη Χάνι Ηρακλείου Κρήτης.
3. Οι κατασκηνώσεις που λειτουργούν την τρέχουσα κατασκηνωτική περίοδο, ο αριθμός και οι κατηγορίες φιλοξενουμένων, καθώς και οι δεκαήμερες περίοδοι λειτουργίας τους, προγραμματίζονται ως ακολούθως:
Αριθμός
κατασκηνωτικών
περιόδων
Κατασκηνωτές
ΑΡΙΘΜΟΣ
ΚΑΤΑΣΚΗΝΩΤΩΝ
ΣΥΝΟΛΟ
ΚΑΤΑΣΚΗΝΩΤΩΝ
ΑΤΟΜΑ ΜΕ ΑΝΑΠΗΡΙΕΣ
1.000
1.510
ΗΛΙΚΙΩΜΕΝΑ ΑΤΟΜΑ
2. Κερατέας Αττικής:
ΠΑΙΔΙΑ
1.400
1.400
3. Αγίας Παρασκευής Λάρισας:
ΠΑΙΔΙΑ
ΑΤΟΜΑ ΜΕ ΑΝΑΠΗΡΙΕΣ
ΗΛΙΚΙΩΜΕΝΑ ΑΤΟΜΑ
4. Σταυρού Θεσσαλονίκης:
ΠΑΙΔΙΑ
1.000
1.400
ΗΛΙΚΙΩΜΕΝΑ ΑΤΟΜΑ
5. Μεταμόρφωσης Χαλκιδικής:
ΠΑΙΔΙΑ
1.400
ΑΤΟΜΑ ΜΕ ΑΝΑΠΗΡΙΕΣ
ΗΛΙΚΙΩΜΕΝΑ ΑΤΟΜΑ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
6. Νέας Περάμου Καβάλας:
ΠΑΙΔΙΑ
1.400
1.900
ΑΤΟΜΑ ΜΕ ΑΝΑΠΗΡΙΕΣ
ΗΛΙΚΙΩΜΕΝΑ ΑΤΟΜΑ
7. Μάκρης Αλεξανδρούπολης:
(μεικτές περίοδοι)
ΠΑΙΔΙΑ
1.000
1.020
ΑΤΟΜΑ ΜΕ ΑΝΑΠΗΡΙΕΣ
8. Αγίας Μαρίνας Μεσσηνίας:
(μεικτές περίοδοι)
ΠΑΙΔΙΑ
ΑΤΟΜΑ ΜΕ ΑΝΑΠΗΡΙΕΣ
ΗΛΙΚΙΩΜΕΝΑ ΑΤΟΜΑ
9. Μπούκα Αμφιλοχίας:
(μεικτές περίοδοι)
ΠΑΙΔΙΑ
ΑΤΟΜΑ ΜΕ ΑΝΑΠΗΡΙΕΣ
10. Νεράϊδας Καρδίτσας:
ΠΑΙΔΙΑ
ΗΛΙΚΙΩΜΕΝΑ ΑΤΟΜΑ
11. Κέρκυρας:
ΠΑΙΔΙΑ
ΗΛΙΚΙΩΜΕΝΑ ΑΤΟΜΑ
12. Ολυμπιάδα:
ΑΤΟΜΑ ΜΕ ΑΝΑΠΗΡΙΕΣ
13. Χανίων:
ΠΑΙΔΙΑ
1.050
1.100
ΑΤΟΜΑ ΜΕ ΑΝΑΠΗΡΙΕΣ
14. Κλημεντίου Κορινθίας:
ΠΑΙΔΙΑ
ΗΛΙΚΙΩΜΕΝΑ ΑΤΟΜΑ
15. Θέρμου:
ΠΑΙΔΙΑ
ΗΛΙΚΙΩΜΕΝΑ ΑΤΟΜΑ
Ο οριστικός αριθμός κατασκηνωτικών περιόδων και κατασκηνωτών θα διαμορφωθούν μετά την υποβολή των
αιτήσεων των κατασκηνωτών.
Οι ημερομηνίες έναρξης κάθε περιόδου ορίζονται από τους Δήμους και κοινοποιούνται στην Διεύθυνση Προστασίας Παιδιού και Οικογένειας του Υπουργείου Κοινωνικής Συνοχής και Οικογένειας, στην οικεία Περιφερειακή
Ενότητα προκειμένου να γνωστοποιηθούν στον Κοινωνικό Σύμβουλο για την πραγματοποίηση αυτοψίας και στην
Εθνική Αρχή Διαφάνειας για την πραγματοποίηση ελέγχου στο πλαίσιο της αρμοδιότητάς της.
Άρθρο 10
Η δαπάνη του κρατικού κατασκηνωτικού προγράμματος για το έτος 2025 που θα καλυφθεί από τις πιστώσεις
του προϋπολογισμού του Υπουργείου Κοινωνικής Συνοχής και Οικογένειας δεν μπορεί να υπερβεί το ποσό των
6.000.000,00 ευρώ. Στη δαπάνη του προηγούμενου εδαφίου περιλαμβάνονται: η μισθοδοσία του προσωπικού, οι
δαπάνες εκτέλεσης έργων, οι δαπάνες εκτέλεσης εργασιών, οι δαπάνες συντήρησης, η αγορά εξοπλισμού, η διαμόρφωση χώρων, οι πάγιες δαπάνες, καθώς και πάσης φύσεως δαπάνες, οι οποίες είναι αναγκαίες για την οργάνωση
και λειτουργία των κατασκηνώσεων, η οποία θα καλυφθεί από τις εγγεγραμμένες πιστώσεις στον προϋπολογισμό
του Υπουργείου Κοινωνικής Συνοχής και Οικογένειας οικονομικού έτους 2025 (Ειδ. Φ. 1034 – 202 – 0000000 ΑΛΕ
2310401007) με τις οποίες, εν συνεχεία, θα επιχορηγηθούν οι οικείοι Δήμοι οι οποίοι θα λειτουργήσουν κατά το
τρέχον έτος τις κατασκηνώσεις καθώς και Δήμοι της παρ. 2 του άρθρου 9 οι οποίοι θα προετοιμάσουν και οργανώσουν τις κατασκηνώσεις, ώστε να λειτουργήσουν το έτος 2026 ή το έτος 2027.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Οι Δήμοι Υποχρεούνται στην υποβολή απολογιστικών στοιχείων στο Υπουργείο Κοινωνικής Συνοχής και
Οικογένειας αναφορικά με τη χορηγηθείσα σε αυτούς
επιχορήγηση κατά τα ανωτέρω.
Τυχόν ταμειακά διαθέσιμα της ως άνω επιχορήγησης
επιστρέφονται στον κρατικού προϋπολογισμό μέχρι την
έκδοση όμοιας υπουργικής απόφασης και σε κάθε περίπτωση ώρι πέραν της 15-4-2026.
Οι κάθε είδους προμήθειες αναλώσιμου και μη αναλώσιμου υλικού διενεργούνται με μειοδοτικό διαγωνισμό,
σύμφωνα με τις ισχύουσες για τους Δήμους διατάξεις.
Επίσης, η εκτέλεση εργασιών στις κατασκηνώσεις
γίνεται από τους Δήμους σύμφωνα με τις ισχύουσες
διατάξεις.
Άρθρο 11
1. Δεν επιτρέπεται η παραχώρηση του χώρου και των
εγκαταστάσεων της Παιδικής Εξοχής – Κατασκήνωσης
σε φορείς για τη λειτουργία κατασκηνωτικού προγράμματος.
2. Κατ’ εξαίρεση της παρ. 1, επιτρέπεται η παραχώρηση μέρους των εγκαταστάσεων των Παιδικών Εξοχών
– Κατασκηνώσεων σε ενδιαφερόμενους φορείς (π.χ.
σχολεία, συλλόγους, κ.λπ.) για να χρησιμοποιηθούν περιστασιακά για διάφορες εκδηλώσεις τους και όχι για
να λειτουργήσουν ως κατασκηνώσεις, σε χρόνο εκτός
κατασκηνωτικής περιόδου.
Η ευθύνη κατά το διάστημα της παραχώρησης ανήκει
στους παραχωρησιούχους χωρίς καμία ευθύνη και δαπάνη των Παιδικών Εξοχών – Κατασκηνώσεων.
Για την παραχώρηση απαιτείται απόφαση του Υπουργείου Κοινωνικής Συνοχής και Οικογένειας που εκδίδεται
ύστερα από αίτηση του ενδιαφερόμενου φορέα, σχετική
απόφαση του Δ.Σ. της Παιδικής Εξοχής – Κατασκήνωσης
και σύμφωνη γνώμη του οικείου Δημάρχου.
Άρθρο 12
Οι εξουσιοδοτημένοι με την παρούσα απόφαση Δήμοι, δύνανται και σε συνεργασία με άλλους Δήμους, να
αναλαμβάνουν τη λειτουργία των παιδικών εξοχών κατασκηνώσεων της χωροταξικής τους αρμοδιότητας
για τις οποίες έχει αποφασισθεί η αναστολή λειτουργίας
τους, καθώς και των παιδικών εξοχών - κατασκηνώσεων που λειτουργούν κατά το τρέχον έτος μετά το πέρας
της προγραμματισμένης από το Υπουργείο Κοινωνικής
Συνοχής και Οικογένειας κατασκηνωτικής περιόδου,
εντός του χρονικού διαστήματος 1ης Ιουνίου έως 30ης
Σεπτεμβρίου, με ίδια μέσα.
Για την ανάληψη λειτουργίας απαιτείται απόφαση του
Υπουργείου Κοινωνικής Συνοχής και Οικογένειας που
εκδίδεται ύστερα από πρόταση του Δ. Σ. της Παιδικής
Εξοχής – Κατασκήνωσης, οικονομική έκθεση της αρμόδιας υπηρεσίας του Δήμου (ή των Δήμων) με εκτίμηση της
δαπάνης, σχετική Πρόταση Ανάληψης Υποχρέωσης που
συντάσσεται από την οικονομική υπηρεσία του Δήμου
(ή των Δήμων), εξασφάλιση του απαιτούμενου προσωπικού κατ’ εφαρμογή του άρθρου 7 της παρούσας και
σύμφωνη γνώμη του οικείου Δημοτικού Συμβουλίου (ή
των Δημοτικών Συμβουλίων).
Άρθρο 13
Έλεγχος λειτουργίας
Α. Η Εθνική Αρχή Διαφάνειας - Μονάδα Επιθεωρήσεων και Ελέγχων κατά το διάστημα λειτουργίας των
κατασκηνώσεων, στο πλαίσιο των αρμοδιοτήτων της
πραγματοποιεί, κατ’ εντολή ή αυτεπάγγελτα, ελέγχους
για τη διαπίστωση της εφαρμογής:
α) Των διατάξεων της παρούσας απόφασης,
β) των εγκυκλίων οδηγιών που έχουν εκδοθεί για την
λειτουργία των κατασκηνώσεων,
γ) την πρόληψη τυχόν παραλείψεων που έχουν δυσμενείς επιπτώσεις στην ασφαλή και υγιεινή διαβίωση των
κατασκηνωτών και
δ) την ομαλή και εν γένει απρόσκοπτη λειτουργία τους.
Τα σχετικά πορίσματα των Επιθεωρητών γνωστοποιούνται έγκαιρα ώστε να υπάρχουν τα χρονικά περιθώρια
για τη λήψη των απαραίτητων μέτρων και οι σχετικές
υποδείξεις τους να υλοποιούνται άμεσα ώστε να διασφαλίζονται οι κατασκηνωτές και να περιφρουρείται το
κύρος του θεσμού.
Β. Κατά το χρονικό διάστημα λειτουργίας σε κάθε
κατασκήνωση πραγματοποιείται μία (1) αυτοψία ανά
κατασκηνωτική περίοδο από τον Κοινωνικό Σύμβουλο
της οικείας Περιφέρειας ή Περιφερειακής Ενότητας σύμφωνα με το άρθρο 31 του ν. 4837/2021 (Α’ 178).
Ο Κοινωνικός Σύμβουλος συντάσσει σχετική έκθεση
για την τήρηση των διατάξεων της παρούσας απόφασης, του κανονισμού λειτουργίας των κατασκηνώσεων
και των σχετικών εγκυκλίων καθώς και για τα θέματα
λειτουργίας, αποτελεσματικότητας και ποιότητας των
παρεχόμενων υπηρεσιών στους κατασκηνωτές.
Η έκθεση υποβάλλεται εντός πενθημέρου από την
πραγματοποίηση της αυτοψίας στον οικείο Δήμο και
στη Διεύθυνση Προστασίας Παιδιού και Οικογένειας του
Υπουργείου Κοινωνικής Συνοχής και Οικογένειας.
Άρθρο 14
Τελικές διατάξεις
Θέματα λειτουργίας του κατασκηνωτικού προγράμματος που δεν αναφέρονται ρητά στην παρούσα απόφαση,
ρυθμίζονται από τις σχετικές ισχύουσες διατάξεις.
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα,11 Απριλίου 2025
Οι Υπουργοί
Υφυπουργός
Εθνικής Οικονομίας
και Οικονομικών
Εσωτερικών
ΑΘΑΝΑΣΙΟΣ ΠΕΤΡΑΛΙΑΣ	 ΘΕΟΔΩΡΟΣ ΛΙΒΑΝΙΟΣ
Υφυπουργός
Κοινωνικής Συνοχής
Εσωτερικών
και Οικογένειας
ΠΑΡΑΣΚΕΥΗ
ΔΟΜΝΑ - ΜΑΡΙΑ
ΧΑΡΑΛΑΜΠΟΓΙΑΝΝΗ
ΜΙΧΑΗΛΙΔΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1827/14.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201827.pdf | Tokens: 40634]